**Rendkívüli Elnökségi ülés**

 **ELTE Pedagógiai és Pszichológiai Kar Hallgatói Önkormányzat**

**Jegyzőkönyv**

**2022. március 07. (17:36-18:40)**

**Helyszín: KAZY**

**Jelenlévők:**

1. **Diczkó Dalma Elnök**
2. **Szőke Júlia Alelnök**
3. **Horváth Szonja Gazdasági Bizottság elnöke**
4. **Fejes Zsófia Diákjóléti Bizottság elnöke**
5. **Zsolnai Dorottya Kommunikációs Bizottság elnöke**
6. **Bölcskei Dalma Külügyi Bizottság elnöke**
7. **Gál Anna Perspektíva főszerkesztő**
8. **Téglási Berta Ellenőrző Bizottsági elnök**
9. **Tóth Dorottya Vendég**

Az ELTE PPK HÖK Elnökségi ülése 6 mandátummal határozatképes.

Diczkó Dalma javaslatára az ülés jegyzőkönyvvezetője Téglási Berta.

A javaslatot az Elnökség 6 igen, 0 nem és 0 tartózkodó szavazattal egyhangúlag elfogadta.

**Az előzetesen kiküldött napirendi pontok a következők:**

1. **Beszámoló az ukrán-orosz helyzetben érintett személyek adománygyűjtéséről**
2. **A HÖOK Vezetőképzőjének áttekintése és jelentkezés**
3. **Aktualitások és beszámolók**
4. **Egyebek**

Az Elnökség 6 igen, 0 nem és 0 tartózkodással egyhangúlag elfogadta a meghívóban rögzített napirendi pontokat.

**1. Beszámoló az ukrán-orosz helyzetben érintett személyek adománygyűjtéséről**

Diczkó Dalma 17:36 perckor megnyitja az ülést.

Diczkó Dalma elsősorban azt közli az Elnökséggel, hogy nagyon sok adomány érkezett be hozzánk és ezért köszönetét fejezi ki a Diákjóléti Bizottságnak a segítségükért ezen adományok rendszerezésében. Reméli, hogy a következő héten elkezdődik az adományok elszállítása a megfelelő helyekre.

Azt mondja Diczkó Dalma, hogy a Vezér úti kollégiumban jelenleg 200 fő van elszállásolva. A jelenlegi helyzet miatt Diczkó Dalma fel fogja keresni Bognár Fannit, az EHÖK elnök helyettest, hogy milyen módon lehetne gördülékenyebbé tenni a szervezést.

A jelenlévő tagok olyan ötletekkel állnak elő, hogy esetleg meg lehetne keresni különböző egyházakat, hátha tudnak segíteni az adományok célbajutattásában.

**2. A HÖOK Vezetőképzőjének áttekintése és jelentkezés**

Diczkó Dalma azt osztja meg a jelenlévő tagokkal, hogy a várható dátuma az idei HÖOK Vezetőképzőnek március 31-től április 3-ig lesz. 4 db szekcióra lesz bontva, ezen belül szabadon látogatható képzésekkel. Bátorítja a jelenlévőket, hogy jelentkezzenek az eseményre és ezt pedig március 25-éig tudják eldönteni.

**3.Aktualitások és beszámolók**

Diczkó Dalma bejelenti, hogy Ehrenberger Blanka, mint jövőbeli általános alelnök, várhatóan vendégként fog jelen lenni az elkövetkezendő Elnökségi üléseken.

Ezek után Diczkó Dalma azt mondja, hogy véglegesíteni kell a néhány héten belül megrendezésre kerülő Küldöttgyűlés időpontját. 3 lehetséges időpontot jelöltek ki a tagok, amik a következők: március 21. 18:00, március 22. 19:00 és március 24. 17:30. Ezen kívül elhangzik, hogy annak a Küldöttgyűlésnek, amin Tóth Cintiának lesz az ügyvivő elnök választása, a tervezett időpontja május 10. 18:00.

A HÖK-ös összetartás hétvége legutóbb el lett tolva a járványhelyzet miatt, ám most aktuálissá válik a megtartása. Erre 4 időpont van kitűzve. A további pontosításokról a HÖK összes tagja szavazással dönt. Ezen hétvégének a programterve titkos, de legfőbb célja a szakmai fejlődés.

Szombathelyen tervben van egy, a közeljövőben megtartandó tisztségváltás.

Diczkó Dalma felszólítja Tóth Dorottyát, hogy a legközelebbi PPK-s kari rendezvény szervezésében vegyen részt, hogy így beleláthasson ezen rejtelmekbe.

Továbbá azt osztja meg az Elnökséggel, hogy az előző ülésen megbeszélt szükséges használati eszközök, tehát a kávéfőző, a fogas, a mikró és a zárható széfek is megrendelésre kerültek. A hűtő beszerzése a Vezér utcai kollégiumból folyamatban van.

Végül arról számol be Diczkó Dalma, hogy a hatályos rendeletek értelmében nem kötelező maszkhasználat az egyetem épületein belül és a rendezvények szervezése is megengedett, emellett áttér az egyetem a teljesen offline, vagyis jelenléti oktatásra.

Zsolnai Dorottya beszámol arról, hogy a közösségi média oldalakra milyen eseményekről kerültek ki hírek: elkészítettek egy márciusi programnaptárat, emellett a járványhelyzettel kapcsolatos legújabb törvényhozásokról is kerültek ki hírek. Továbbá a mai nap folyamán megtörtént a Kommunikációs Bizottság ülése, amin részt vett Szupkay Benedek is, aki Zsolnai Dorottya utódja lesz a Kommunikációs Bizottság elnöki tisztségében. Ezen ülésen szó volt arról, hogy a Perspektíva ki fog válni a Bizottságból, így saját Bizottságot és elnöki posztot létrehozva. Tervben van egy #mediagroup tagfelvétel meghirdetése is és szó esett a tervezett kiállításról is amin a fotósaink és a Perspektíva tagjai is megmutathatják magukat.

Ezen híreket hallva Diczkó Dalma azt kérdezi Gál Annától, hogy szeretne-e továbbra is Elnökségi tag maradni. Gál Anna igennel válaszol.

Fejes Zsófia arról számol be, hogy a BTK-ban lesz egy Szociális Ösztöndíj Bizottsági ülés. Továbbá lesz egy találkozója a szombathelyi pályázati referenssel, Szenner Szabinával.

**4.Egyebek**

Nem érkezett több bejelentés, így Diczkó Dalma az ülést 18:40 perckor lezárja.

Budapest, 2022. március 07.

Diczkó Dalma Téglási Berta

 elnök elnök

ELTE PPK HÖK Ellenőrző Bizottság

 ELTE PPK HÖK